Platinanummer

Et platinanummer er et telefonnummer med mange like siffer sammenhengende i form av tallet 0. Også er det bestemt av hvordan tallene står plassert i tallkombinasjonen.
I motsetning til gullnummer som ikke er definert som annet enn et telefonnummer med flere like siffer eller siffergrupper er det visse kriterier som ligger til grunn for platinanummer. De siste fem siffer i nummeret skal være bestående av tallet 0 og hvor de tre foregående tallene ikke er bestemt av annet enn at det aller første tallet enten vil starte med 9 eller 4. Et platinanummer vil se slik ut: XXX-00000, hvor kun X-ene representerer de mulige tallkombinasjonene.
I Norge opererer man idag kun med to nummerserier for mobiltelefonnummer hvor den ene serien starter med tallet 4 og den andre med 9. Det er per i dag ingen telefonnummer tilgjengelig for markedet der de seks siste siffer kun er bestående av tallet 0.
Praktiske forhold og sosiale koder vil også avgjøre om det vil kunne kalles et platinanummer eller ikke. For eksempel vil noen hevde at også telefonnummerstrukturen som X000X000 og X00X0000 også er platinanummer på grunn av antallet av tallet 0. Andre vil hevde at disse ikke er platinanummer basert på at man gjennom annonsering i eksterne medium ikke alltid selv kan styre hvordan nummeret blir presentert sammenhengende. Tradisjonelt i norske medium blir mobilnummer presentert og delt opp på tre forskjellige måter. De tre er som følger:

xx xx xx xx
xxx xx xxx
xxx xxxxx
xxxxxxxxDette er derfor et kriterium slik at nummeret skal ta seg ut og være rundt i sluttkombinasjonen uansett oppdelingsmåte der det enten blir delt opp i fire deler bestående av to og to nummer, eller der de tre første siffer står alene eller ved at alle åtte siffer står samlet.
Et platinanummer kan være en ettertraktet vare siden det vil kunne gjøre det enklere for en bedrift å synliggjøre seg i konkurransen om kundene. Verdien av et slikt telefonnummer vil i første omgang gjenspeile tilgangen til slike nummer i et åpent marked. Også vil tallkombinasjonen av de tre første siffer ha stor betydning. Som et eksempel vil et nummer som 911-00000 kanskje være et mer verdifullt nummer for den rette enn et nummer som 90900000 selv om det siste nummeret har flere siffer bestående av tallet 0. Det er fordi 911 er et sosialt betinget tall hos de fleste og som assosieres med 911 nødtelefon i USA eller til bilprodusenten Porsche og deres modell 911. På samme måte som 911 assosieres med noe spesifikt vil andre tallkombinasjoner i et platinanummer kunne assosieres med noe annet.
Noen få platinanummer i Norge har skiftet eier og det til en betydelig sum, men som oftest er det bare kjøper og selger som kjenner til sluttsummen. Det mest kjente tilfellet av salg av telefonnummer i Norge er dekkleverandøren Tommy Sharif sitt kjøp av gullnummeret til investor Idar Vollviks med daværende nummer 92410000 til en verdi av 400 000 kroner.
Dette var ikke et platinanummer. Auksjonen var tilknyttet veldedige formål og gjenspeiler således ikke telefonnummerets reelle verdi.
På det internasjonale markedet har det flere ganger blitt solgt telefonnummer for høye summer. I kinesisk kultur er tallene 6, 8 og 9 av stor betydning og regnes for å bringe hell og lykke. Under en veldedighetsauksjon I Taipei solgte Chungwha Telecom gullnummeret 988-888-888 for én million kroner.


== Referanser ==


== Eksterne lenker ==
Verdens dyreste telefonnummer.